Държавен вестник, бр. 84, 2012 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  84
съответния риск, и нанасяне размерите на 
негативните последици, определени при оцен­
ката на риска по т. 4.
(2) Въз основа на информацията от ана­
лиза и оценката на рисковете от бедствия се 
създават специализирани бази данни, като 
визуализацията им се извършва в среда на 
Географска информационна система (ГИС). 
Раздел ІІІ
Картографиране на опасностите и рисковете 
от бедствия
Чл. 5. (1) Компетентните органи по чл. 2 
извършват картографирането по чл. 4, ал. 1, 
т. 2 и 5, за което се изготвят в подходящ мащаб 
карти на опасностите с различни вероятности 
за поява и съответните карти на рисковете 
от бедствия. 
(2) На картите на опасностите по чл. 4, 
ал. 1, т. 2 се нанасят застрашените територии 
и характеристиките за тях. 
(3) На картите на рисковете от бедствия 
по чл. 4, ал. 1, т. 5 се нанасят застрашените 
територии и определените при оценката на ри­
ска неблагоприятни последици от бедствията 
за всяка от вероятностите по ал. 1, изразени 
чрез следните показатели:
1. приблизителен брой на евентуално засег­
нати жители (загинали, ранени и с опасност 
за здравето);
2. материални загуби;
3. засегната техническа инфраструктура; 
4. засегната стопанска дейност в евентуално 
засегнатия район;
5. засегнати инсталации съгласно прило­
жение № 4 към чл. 117, ал. 1 от Закона за 
опазване на околната среда, които могат да 
предизвикат допълнително замърсяване по­
ради авария в случай на бедствие; 
6. зони за защита на водите, посочени в 
чл. 119а, ал. 1 от Закона за водите; 
7. защитени зони по чл. 6 от Закона за био­
логичното разнообразие, за които съществува 
възможност от засягане;
8. ниво на нарушаване на нормалното 
функциониране на обществото;
9. обекти със статут на недвижими кул­
турни ценности;
10. друга информация, която съответните 
компетентни органи смятат за полезна.
(4) Материали, данни и обекти, представля­
ващи класифицирана информация съгласно 
Закона за защита на класифицираната инфор­
мация, не се нанасят на картите. 
(5) Картите за опасността и за риска от 
наводнения се изготвят съгласно изискванията 
на Закона за водите. 
Чл. 6. (1) Картите на опасностите и картите 
на рисковете от бедствия се създават в цифров 
вид с възможност за отпечатване.
(2) Картите на опасностите и картите на 
рисковете от бедствия се изработват в приетата 
за страната Българска геодезическа система 
съгласно чл. 12 от Закона за геодезията и 
картографията.
(3) Информацията се въвежда с използ­
ването на съвременни методи и технологии. 
Цифровите карти се създават и поддържат в 
ГИС среда. При визуализирането и отпечат­
ването на обектите и явленията се използват 
приетите в българското законодателство 
условни знаци, а при липса на такива – об­
щоприетите в практиката. 
(4) Масивите от пространствени данни, 
които попадат в приложенията на Директива 
2007/2/ЕО на Европейския парламент и на 
Съвета от 14 март 2007 г. за създаване на ин­
фраструктура за пространствена информация в 
Европейската общност (Директива INSPIRE), 
следва да се изграждат при спазване на раз­
работените съгласно директивата модели на 
данни и профили на метаданни, както и в 
съответствие с Geography Markup Language 
Encoding Standard (GML) стандартите на Open 
Geospatial Consortium (OGC). 
(5) Масивите от пространствени данни, 
които не попадат в приложенията на Дирек­
тива INSPIRE, следва да спазват утвърдената 
в нея и съпътстващите я нормативни актове 
и приложения схема за формат на данни и 
OGC GML стандартите. 
(6) Изготвените от компетентните органи 
карти на опасностите и карти на рисковете 
от бедствия се предоставят на министъра на 
вътрешните работи и при необходимост на 
органите на изпълнителната власт в хартиен 
и в цифров вид, който може да се обработва, 
записва, съхранява и възпроизвежда чрез 
компютърни системи и устройства. 
(7) Предоставянето на картите по ал. 6 се 
осъществява при осигуряване на оперативна 
съвместимост и информационна сигурност 
съгласно Закона за електронното управление. 
(8) Картите на опасностите и картите на 
рисковете от бедствия са публични и се обя­
вяват на интернет страницата на Министер­
ството на вътрешните работи при спазване 
изискванията на Закона за защита на класи­
фицираната информация.
(9) Изготвените карти за опасностите и за 
риска се съхраняват от компетентния орган и 
в Главна дирекция „Пожарна безопасност и 
защита на населението“ на Министерството на 
вътрешните работи, като се разпространяват 
чрез геоинформационния портал на Центъра 
за аерокосмическо наблюдение. 
(10) Копия от цифровите карти се предават 
за съхранение в Държавния геодезически, 
картографски и кадастрален фонд, поддър­
жан от Агенцията по геодезия, картография 
и кадастър.